CELEX: 52003PC0644(02)
Language: el
Date: 2003-10-29
Title: Πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 67/548/EΟΚ με σκοπό την προσαρμογή της στον κανονισμό (ΕΚ) του Ευρωπαϊκού Κοινοβουλίου και του Συμβουλίου σχετικά με την καταχώριση, την αξιολόγηση και την αδειοδότηση των χημικών προϊόντων και με τους περιορισμούς που επιβάλλονται σε αυτά

Avis juridique important

|

52003PC0644(02)

Πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 67/548/EΟΚ με σκοπό την προσαρμογή της στον κανονισμό (ΕΚ) του Ευρωπαϊκού Κοινοβουλίου και του Συμβουλίου σχετικά με την καταχώριση, την αξιολόγηση και την αδειοδότηση των χημικών προϊόντων και με τους περιορισμούς που επιβάλλονται σε αυτά  /* COM/2003/0644 τελικό - COD 2003/0257 */  

Πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση της οδηγίας 67/548/EΟΚ με σκοπό την προσαρμογή της στον κανονισμό (ΕΚ) του Ευρωπαϊκού Κοινοβουλίου και του Συμβουλίου σχετικά με την καταχώριση, την αξιολόγηση και την αδειοδότηση των χημικών προϊόντων και με τους περιορισμούς που επιβάλλονται σε αυτάΑΙΤΙΟΛΟΓΙΚΗ ΕΚΘΕΣΗ1. ΕισαγωγήΗ οδηγία 67/548/ΕΟΚ για την ταξινόμηση, τη συσκευασία και την επισήμανση επικίνδυνων ουσιών, όπως τροποποιήθηκε και προσαρμόστηκε στην τεχνική πρόοδο, ορίζει κανόνες όχι μόνο για τον τρόπο ταξινόμησης, συσκευασίας και επισήμανσης των επικίνδυνων ουσιών αλλά επίσης για την κοινοποίηση νέων ουσιών στις αρμόδιες αρχές του εκάστοτε κράτους μέλους πριν από τη διάθεσή τους στην αγορά. Μια ανεπίσημη ενοποιημένη έκδοση της εν λόγω οδηγίας, των τροποποιήσεών της και των προσαρμογών της διατίθεται στον ιστότοπο Europa από 1ης Mαρτίου 2003, (διεύθυνση στο Διαδίκτυο:  http://www.europa.eu.int/comm/environment/ dansub/home_en.htmConsolidatedVersion).Η Επιτροπή υπέβαλε το Φεβρουάριο του 2001 μια Λευκή Βίβλο [1] σχετικά με μια μελλοντική πολιτική για τα χημικά προϊόντα. Στην εν λόγω Λευκή Βίβλο η Επιτροπή εντόπισε τους στόχους που πρέπει να εκπληρωθούν ώστε να επιτευχθεί η βιώσιμη ανάπτυξη της χημικής βιομηχανίας στο πλαίσιο της ενιαίας αγοράς. Παρουσίασε επίσης τα βασικά στοιχεία της στρατηγικής, ιδίως τη δημιουργία ενιαίου ρυθμιστικού καθεστώτος για όλες τις ουσίες (το οποίο θα τιτλοφορείται Reach από τα αρχικά της ονομασίας του στα αγγλικά, δηλαδή Registration, Evaluation and Authorisation of Chemicals - καταχώριση, αξιολόγηση και αδειοδότηση χημικών προϊόντων) το οποίο αναθέτει στη βιομηχανία την ευθύνη της δημιουργίας δεδομένων σχετικά με τις εγγενείς ιδιότητες των ουσιών και της εκτίμησης των κινδύνων από τη χρήση τους.[1]  COM(2001) 88 τελικό, 27.2.2001.Παράλληλα με την παρούσα πρόταση η Επιτροπή υποβάλλει σήμερα μια πρόταση [2] κανονισμού που θέτει τις γενικές αρχές της πολιτικής για τα χημικά και θεσπίζει τις νομικές απαιτήσεις και διαδικασίες στις οποίες περιλαμβάνεται το σύστημα Reach. Δημιουργεί έναν Ευρωπαϊκό Οργανισμό Χημικών Προϊόντων και ορίζει τα καθήκοντα και τις ευθύνες του.[2]  [insert reference following adoption by COM]Ο νέος κανονισμός Reach θα εισαγάγει τις ίδιες απαιτήσεις καταχώρισης για τα νέα χημικά που ισχύουν και για τις υπάρχουσες ουσίες, πράγμα που σημαίνει ότι πρέπει να καταργηθούν οι κανόνες κοινοποίησης των νέων χημικών της οδηγίας 67/548/EΟΚ. Ωστόσο, για λόγους που εξηγούνται στη συνέχεια, η πρόταση Reach δεν περιλαμβάνει προς το παρόν κανόνες για την ταξινόμηση, την επισήμανση και τη συσκευασία των επικίνδυνων ουσιών, οπότε τα σχετικά μέρη της οδηγίας 67/548/EΟΚ θα εξακολουθήσουν να ισχύουν. Η οδηγία 1999/45/EΚ για την ταξινόμηση, τη συσκευασία και την επισήμανση των επικίνδυνων παρασκευασμάτων θα εξακολουθήσει επίσης να ισχύει για την ταξινόμηση, τη συσκευασία και την επισήμανση των επικίνδυνων παρασκευασμάτων. Άλλα κοινοτικά νομοθετικά μέσα, δηλαδή ορισμένες οδηγίες για την προστασία των εργαζομένων και η οδηγία για την αντιμετώπιση του κινδύνου ατυχημάτων μεγάλης έκτασης τον οποίο περικλείουν ορισμένες βιομηχανικές δραστηριότητες, η επονομαζόμενη Seveso II, που βασίζονται στους κανόνες ταξινόμησης και επισήμανσης της οδηγίας 67/548/EΟΚ, επίσης θα εξακολουθήσουν να ισχύουν.Η οδηγία 67/548/EΟΚ περιέχει διάφορα παραρτήματα που συνδέονται με τις απαιτήσεις πληροφοριών και με τις μεθόδους δοκιμών που πρέπει να χρησιμοποιούνται. Το περιεχόμενο αυτών των παραρτημάτων θα συμπεριληφθεί στα παραρτήματα της νομοθεσίας Reach, οπότε τα παραρτήματα θα πρέπει να καταργηθούν από την οδηγία. Επιπλέον, σημαντικός αριθμός παραπομπών σε μεθόδους δοκιμών και απαιτήσεις πληροφοριών πρέπει να τροποποιηθούν μετά την εισαγωγή της νομοθεσίας Reach.Ως αποτέλεσμα της Διακήρυξης του Ρίο για το Περιβάλλον και τη Βιώσιμη Ανάπτυξη το 1992, αναπτύχθηκε ένα σύστημα οικουμενικής εναρμόνισης για την ταξινόμηση και την επισήμανση των χημικών (GHS), το οποίο εγκρίθηκε από το Οικονομικό και Κοινωνικό Συμβούλιο των Ηνωμένων Εθνών τον Ιούλιο του 2003.Η Ευρωπαϊκή Επιτροπή, η πλειονότητα των κρατών μελών καθώς και πολλά νέα κράτη μέλη συμμετείχαν ενεργά στο έργο της εκπόνησης του GHS. Η Παγκόσμια Διάσκεψη Κορυφής του Γιοχάνεσμπουργκ για τη Βιώσιμη Ανάπτυξη το 2002 συμφώνησε, στο σχέδιο υλοποίησής της, «να ενθαρρύνει τις χώρες να εφαρμόσουν το σύστημα οικουμενικής εναρμόνισης στην ταξινόμηση και επισήμανση των χημικών τους το συντομότερο δυνατό ώστε το σύστημα να είναι πλήρως επιχειρησιακό πριν από το 2008.» Σύμφωνα με το πνεύμα αυτής της συμφωνίας, η Επιτροπή προτίθεται να προτείνει τη συμπερίληψη του διεθνώς αποδεκτού GHS στην κοινοτική νομοθεσία το συντομότερο δυνατό. Ωστόσο, επειδή η επίσημη έκδοση του GHS είναι πολύ πρόσφατη και επειδή η Επιτροπή επιθυμεί να εξετάσει λεπτομερέστερα τις συνέπειες της έκδοσής του, ειδικότερα τις επιπτώσεις στους εμπλεκόμενους παράγοντες και στη μετέπειτα νομοθεσία, δεν θεώρησε σκόπιμο να υποβάλει πρόταση για την ενσωμάτωση του GHS στην κοινοτική νομοθεσία ταυτόχρονα με την πρόταση για το Reach. Έτσι, η Επιτροπή θα υποβάλει τις απαραίτητες προτάσεις για να εγκριθεί ταυτόχρονα με την τελική έγκριση της νομοθεσίας Reach.2. Περιεχόμενο της οδηγιασΆρθρο 1Το άρθρο αυτό τροποποιεί τα άρθρα της οδηγίας 67/548/ΕΟΚ κατά τα αναγκαία, λόγω της εισαγωγής της νομοθεσίας Reach. Περιλαμβάνει τη διαγραφή παραγράφων που αφορούν την κοινοποίηση νέων χημικών και τη διαγραφή περιττών ορισμών καθώς και των παραρτημάτων, που θα μεταφερθούν ή θα περιληφθούν στη νέα νομοθεσία. Το άρθρο τροποποιεί επίσης τις σχετικές παραπομπές αντικαθιστώντας τις παραπομπές στα διαγραμμένα παραρτήματα με παραπομπές στα παραρτήματα του κανονισμού Reach.Άρθρο 2Το άρθρο αυτό καταργεί την οδηγία 93/67/ΕΟΚ της Επιτροπής της 20ής Ιουλίου 1993 για τον καθορισμό των αρχών εκτίμησης των κινδύνων που διατρέχει ο άνθρωπος και το περιβάλλον από τις ουσίες που γνωστοποιούνται σύμφωνα με την οδηγία 67/548/EΟΚ του Συμβουλίου [3], επειδή οι αρχές αυτές θα περιληφθούν στον κανονισμό Reach.[3]  ΕΕ L 227, 8.9.1993, σ. 9.Το άρθρο 13 της οδηγίας 67/548/EΟΚ εξαιρεί ορισμένες ομάδες ουσιών από τις απαιτήσεις κοινοποίησης. Το άρθρο αυτό καταργείται μέσω του άρθρου 1 της παρούσας οδηγίας και δεδομένου ότι η οδηγία 2000/21/EΚ είναι προσαρμογή του άρθρου 13 της οδηγίας 67/548/EΟΚ, πρέπει επίσης να καταργηθεί.Άρθρο 3Το τυποποιημένο αυτό άρθρο απαιτεί από τα κράτη μέλη να θέσουν σε ισχύ την οικεία νομοθεσία από την ημερομηνία εφαρμογής του κανονισμού Reach. Αυτό μαρτυρεί την ανάγκη να εφαρμόσουν τα κράτη μέλη δύο διαφορετικές νομοθετικές πράξεις την ίδια μέρα για να προληφθούν τυχόν κενά και ανασφάλεια δικαίου.Άρθρο 4Το άρθρο αυτό αναφέρεται στην έναρξη ισχύος της οδηγίας.2003/0257 (COD)Πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση της οδηγίας 67/548/EΟΚ με σκοπό την προσαρμογή της στον κανονισμό (ΕΚ) του Ευρωπαϊκού Κοινοβουλίου και του Συμβουλίου σχετικά με την καταχώριση, την αξιολόγηση και την αδειοδότηση των χημικών προϊόντων και με τους περιορισμούς που επιβάλλονται σε αυτάΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,την πρόταση της Επιτροπής [4],[4]  ΕΕ C τη γνώμη της Ευρωπαϊκής Οικονομικής και Κοινωνικής Επιτροπής [5],[5]  ΕΕ C τη γνώμη της Επιτροπής των Περιφερειών [6],[6]  ΕΕ C Αποφασίζοντας σύμφωνα με τη διαδικασία του άρθρου 251 της Συνθήκης [7],[7]  ΕΕ C Εκτιμώντας τα ακόλουθα:(1) Ενόψει της έκδοσης του κανονισμού (ΕΚ) αριθ. [..] του Ευρωπαϊκού Κοινοβουλίου και του Συμβουλίου, της ..., για την καταχώριση, την αξιολόγηση και την αδειοδότηση των χημικών προϊόντων και για τους περιορισμούς που επιβάλλονται σε αυτά [8], η οδηγία 67/548/ΕΟΚ του Συμβουλίου, της 27ης Ιουνίου 1967, περί προσεγγίσεως των νομοθετικών, κανονιστικών και διοικητικών διατάξεων που αφορούν την ταξινόμηση, συσκευασία και επισήμανση των επικίνδυνων ουσιών [9] θα πρέπει να προσαρμοστεί, οι δε κανόνες της σχετικά με την κοινοποίηση ουσιών και με την αξιολόγηση κινδύνου των χημικών θα πρέπει να καταργηθούν.[8]  ΕΕ L[9]  ΕΕ 196, 16.8.1967, σ. 1. Οδηγία που τροποποιήθηκε τελευταία από τον κανονισμό (ΕΚ) αριθ. 807/2003 του Συμβουλίου (ΕΕ L 225, 21.8.2001, σ. 1).ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 67/548/ΕΟΚ τροποποιείται ως εξής:(1) Στο άρθρο 1, παράγραφος 1, τα στοιχεία α), β) και γ) διαγράφονται.(2) Στο άρθρο 2, παράγραφος 1, τα στοιχεία γ), δ), στ) και ζ) διαγράφονται.(3) Το άρθρο 3 αντικαθίσταται από το ακόλουθο κείμενο:«Άρθρο 3 Διενέργεια δοκιμών και αξιολόγηση των ιδιοτήτων των ουσιώνΟι δοκιμές των ουσιών που διενεργούνται στο πλαίσιο της παρούσας οδηγίας τηρούν τις απαιτήσεις του άρθρου 12 του κανονισμού (EΚ) αριθ. [...] του Ευρωπαϊκού Κοινοβουλίου και του Συμβουλίου*.* ΕΕ L ...»(4) Το άρθρο 5 τροποποιείται ως εξής:(α) Στην παράγραφο 1, η πρώτη υποπαράγραφος αντικαθίσταται από το ακόλουθο κείμενο:«Τα κράτη μέλη λαμβάνουν τα απαραίτητα μέτρα ώστε να εξασφαλίζεται ότι οι ουσίες δεν μπορούν να διατεθούν στην αγορά υπό καθαρή μορφή ή σε παρασκευάσματα παρά μόνον εάν έχουν συσκευαστεί ή επισημανθεί σύμφωνα με τα άρθρα 22 έως 25 και με τα κριτήρια του παραρτήματος VI και, όσον αφορά τις καταχωρισμένες ουσίες, σύμφωνα με τις πληροφορίες που προέκυψαν από την εφαρμογή των άρθρων 11 και 12 του κανονισμού (ΕΚ) αριθ.[...], εκτός από τις περιπτώσεις παρασκευασμάτων τα οποία διέπονται από διατάξεις άλλων οδηγιών.»(β) Στην παράγραφο 2 η φράση «στην παράγραφο 1 δεύτερη περίπτωση» αντικαθίσταται από τη φράση «στην περίπτωση της παραγράφου 1».(5) Τα άρθρα 7 έως 20 διαγράφονται.(6) Στο άρθρο 23, παράγραφος 2, προστίθεται το ακόλουθο στοιχείο ζ):«ζ) τον αριθμό καταχώρισης, όποτε υπάρχει.»(7) Το άρθρο 27 καταργείται.(8) Το άρθρο 30 αντικαθίσταται από το ακόλουθο κείμενο:«Άρθρο 30 Ρήτρα ελεύθερης κυκλοφορίαςΤα κράτη μέλη δεν μπορούν να απαγορεύουν, να περιορίζουν ή να παρεμποδίζουν, για λόγους ταξινόμησης, συσκευασίας ή επισήμανσης, κατά την έννοια της παρούσας οδηγίας, τη διάθεση ουσιών στην αγορά εφόσον οι ουσίες αυτές πληρούν τις απαιτήσεις της παρούσας οδηγίας.»(9) Το άρθρο 32 διαγράφεται.(10) Το παράρτημα V διαγράφεται.(11) Το παράρτημα VI τροποποιείται ως εξής:(α) Στα σημεία 1.6, 1.6.2, 1.7.2, 1.7.3, 2.1, 2.2.1, 2.2.2, 2.2.2.1, 2.2.3, 2.2.4, 2.2.5, 3.1.1, 3.1.5.1, 3.1.5.2, 3.2.1, 3.2.2, 3.2.3, 3.2.5, 3.2.6.1, 3.2.6.2, 3.2.7.2, 3.2.8, 4.2.3.3, 5.1, 5.1.3, 9.1.1.1, 9.1.1.2, 9.3, 9.5 του παραρτήματος VI, οι λέξεις «παράρτημα V», αντικαθίστανται από τις λέξεις «παράρτημα X του κανονισμού (EΚ) αριθ. [...]».(β) Στο σημείο 1.6, στοιχείο α), οι λέξεις «στο παράρτημα VII» αντικαθίστανται από τις λέξεις «στα παραρτήματα IV, V και VI του κανονισμού (EΚ) αριθ. [...] και οι λέξεις «παράρτημα VIII» αντικαθίστανται από τις λέξεις «παραρτήματα VII και VIII του κανονισμού (EΚ) αριθ. [...]».(γ) Στο σημείο 5.1, οι λέξεις «στο παράρτημα VII» αντικαθίστανται από τις λέξεις «στα παραρτήματα V και VI του κανονισμού (EΚ) αριθ. [...]» και οι λέξεις «επιπέδου 1 (παράρτημα VIII)» αντικαθίστανται από τις λέξεις «των παραρτημάτων VII ή VIII του κανονισμού (EΚ) αριθ. [...]».(δ) Στο σημείο 5.2.1.2 οι λέξεις «επιπέδου 1 (παράρτημα VIII)» αντικαθίστανται από τις λέξεις «του παραρτήματος VII του κανονισμού (EΚ) αριθ. [..]».(ε) Όλες οι υπόλοιπες παραπομπές στα παραρτήματα VIIA, VIIB, VIIΓ, VIIΔ και VIII ερμηνεύονται ως παραπομπές στα αντίστοιχα παραρτήματα IV, V, VI, VII, VIII και ΙΧ του κανονισμού (EΚ) αριθ. [...]. (12) Τα παραρτήματα VIIA, VIIB, VIIΓ, VIIΔ και VIII διαγράφονται.Άρθρο 21. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία από την εξηκοστή ημέρα από την έναρξη ισχύος του κανονισμού Reach. Πληροφορούν αμέσως την Επιτροπή σχετικά. Οι διατάξεις αυτές, όταν θεσπίζονται από τα κράτη μέλη, περιέχουν αναφορά στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.2. Τα κράτη μέλη ανακοινώνουν στην Επιτροπή τις κύριες διατάξεις εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.Άρθρο 3Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Η παρούσα οδηγία απευθύνεται στα κράτη μέλη.Βρυξέλλες, [...]Για το Ευρωπαϊκό Κοινοβούλιο Για το ΣυμβούλιοΟ πρόεδρος Ο πρόεδρος[...] [...]